Петя Дубарова
Детски сън

chitanka.info

Сънят щом с ласкави ръце

погали детското челце,

заспива малкото момиче

с лице на пролетно кокиче.

И вижда то вълшебник мил

как в миг палат е построил,

то вижда чудни самодиви

и феи приказно красиви.

И в приказен дивен свят,

засмяно като розов цвят,

о, мило румено детенце,

ти най си чудното цветенце.

12.08.1974 г., Копривщица

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.